Mumbai indians
టి20ల్లో ముంబయి అరుదైన ఘనత
ముంబయి: ఇండియన్‌ ప్రీమియర్‌ లీగ్‌(ఐపిఎల్‌) పదవ సీజన్‌లో భాగంగా కోల్‌కతా నైట్‌ రైడర్స్‌తో జరిగిన మ్యాచ్‌లో ముంబై ఇండియన్స్‌ ఘన విజయం సాధించిన సంగతి తెలిసిందే.ఈ విజయంతో ముంబై ఇండియన్స్‌20 పాయింట్లతో పట్టికలో అగ్రస్థానానికి చేరుకుంది.ఈ విజయంతో ముంబై ఇండియన్స్‌ మరో ఘనతను కూడా సొంతం చేసుకుంది.టి20 క్రికెట్‌లో వందవ విజయం సాధించిన తొలి జట్టుగా ముంబై ఇండియన్స్‌ అరుదైన ఘనతను సాధించింది.
ఇప్పటి వరకు 176 టి20 మ్యాచ్‌లాడిన ముంబై విజయాలు సాధించగా,73 మ్యాచ్‌ల్లో పరాజయం చెందింది.ఇప్పటి వరకు 152 మ్యాచ్‌లు ముగిశాయి.మరో గేమ్‌ టైగా ముగియగా,రెండు మ్యాచ్‌లు రద్దయ్యాయి.ఇదిలా ఉంటే ఐపిఎల్‌లో ముంబై ఇండియన్స్‌ ఇప్పటి వరకు 152 మ్యాచ్‌లు ఆడగా అందులో 89 మ్యాచ్‌ల్లో విజయం సాధించగా,64 మ్యాచ్‌ల్లో పరాజయం చెందింది.ఒక గేమ్‌ టైగా ముగిసింది.ఐపిఎల్‌లో రెండవ అత్యధిక విజయాల శాతం 58.60 నమోదు చేసిన జట్టుగా ముంబై నిలిచింది.100 టి20 విజయాలు సాధించిన తొలి జట్టుగా ముంబై ఇండియన్స్‌ నిలిచింది.60.68 శాతంతో చెన్నై సూపర్‌ కింగ్స్‌ ముందంజలో ఉంది.2010 నుంచి 2014 వరకు చాంపియన్స్‌ లీగ్‌లో ముంబై ఇండియన్స్‌ మొత్తం 22 మ్యాచ్‌లాడి 11 విజయాలు సాధించగా,9 మ్యాచ్‌లలో పరాజయం చెందింది.దీంతో కలుపుకుని వంద టి20 విజయాలను సాధించిన తొలి జట్టుగా ముంబై నిలిచింది.
2013,2015 సీజన్లలో ఐపిఎల్‌ ఛాంపియన్‌గా ఎన్నికైంది.ఐపిఎల్‌లో అయిదు సీజన్ల వరకు ఒడిదొడుకులు ఎదుర్కొన్న ముంబై ఇండియన్స్‌ 2013,2015 సీజన్లలో చెన్నై సూపర్‌ కింగ్స్‌ను ఓడించి రెండుసార్లు ఛాంపియన్‌గా నిలిచింది.2010లో రన్నరఫ్‌గా 2011,2012, 2014లో ప్లే ఆఫ్‌కు అర్హత సాధించింది.చాంపియన్స్‌ లీగ్‌ టి20లో 2011, 2013లో విజేతగా నిలిచింది.